Għadni kif wasalt lura d-dar minn sehem għan-nom ta' Alternattiva Demokratika fid-dimostrazzjoni kontra l-ikel ġenetikament modifikat. Kien hemm attendenza sabiħa għax dawk li huma konxji minn l-impatti tal-logħob bil-ġenetika tal-ikel huwa numru li qiegħed dejjem jikber. Minbarra l-Alternattiva Demokratika kien hemm preżenti it-Tabib Joseph Cassar, ex-Ministru tas-Saħħa, l-Ministru tas-Saħħa attwali Godfrey Farrugia, l-Ministru tas-Solidarjeta' Soċjali Marie-Louise Coleiro Preca u l–Ministru tad-Djalogu Soċjali (u Ħarsien tal-Konsumatur) Helena Dalli. Kien hemm preżenti ukoll rappreżentanti ta' bosta NGOs inklużi NGOs ambjentali. L-ikel genetikament modifikat hu l-kawża ta' ruxxmata allerġiji, mard u infertilita. Il-logħob bil-ġenetika għandu impatt fuq l-agrikultura, is-saħħa, l-biodiversita' u l-kwalita' tal-ħajja tagħna ilkoll. Għalhekk dalgħodu ltqajna biex nipprotestaw. Ipprotestaw ukoll bħalna f'tal-inqas 40 pajjiż ieħor. Biex is-saħħa tal-flus ta' dawk li jipproduċu l-ikel ġenetikament modifikat ma tibqax tkisser lil kulħadd.